Find It in Kimberley - Nooddienste simulasie
Nooddienste simulasie Featured
Op 5 Desember het die nooddienste van Kimberley, onder andere die Brandweer Dienste, ambulansdienste en die Soek- en reddingseenheid van Kimberley se SAP, 'n massa-beseringsimulasie in Silsonstraat gehou.
Nooddienste soos die Brandweer Dienste, die SAPD se soek- en reddingseenheid, Transnet, Airport Company SA, die verkeersdepartement, al die hospitale asook ambulansdienste soos Emer-G-Med, Med 24/7, ER 24, die provinsiale ambulansdienste en Care for You met die simulasie geëvalueer. Die doel van dié oefening was om voorbereidheid van nooddienste se koördinasie en operasionele aktiwiteite binne die munisipale jurisdiksie van Sol Plaatje te evalueer, asook om die voorbereiding vir die feestyd te verseker.
Die simulasie was 'n ongeluk tussen drie motors op die mees realistiese wyse moontlik. Daar was ook 'n gesimuleerde gevaarlike materiaal betrokke wat een pasiënt kontamineer het. Daar was altesaam 28 pasiënte betrokke en hulle was so realisties as moontlik gegrimeer.
Die volgende faktore is geëvalueer:
Oproepe neem en stuur
Reaksie op voorval
Opstel van beheerpunt en beheer van die insident
Voertuig- en toerustingstasies
Mediese behandeling en vervoer van pasiënte
Asook operasionele aktiwiteite soos
Nood mediese protokol
Beligting vir nagoperasies
Kommunikasies tussen verskillende dissiplines
Oorhandiging van pasiënte by hospitaal. "Die Nooddienste het kollektief die evaluasie as suksesvol beskou en is gerat vir die fees seisoen." Sê Riaan Janse Van Vuuren, woordvoerder van die Brandweer Dienste in Kimberley.
Die volgende foto's demonstreer die gesimuleerde ongelukstoneel. Pasiënte in die foto's is nie beseer nie, alle wonde is met grimering en rekwisiete gemaak.
Foto: SAPD se soek- en reddingseenheid red pasiënte uit 'n sloot.
More in this category: « Man doodgery deur trein Inwoners van Ritchie sukkel sonder water »